**Daugavpils pilsētas domes 2020.gada 22.oktobra saistošo noteikumu Nr.34**

**“Grozījumi Daugavpils pilsētas domes 2015.gada 30.aprīļa saistošajos noteikumos Nr.23 “Daugavpils pilsētas pašvaldības atbalsts personām ar invaliditāti vides pieejamības nodrošināšana”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "Par pašvaldībām" 43.panta trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Atvieglojot iedzīvotājiem administratīvo slogu un ņemot vērā to, ka Sociālajam dienestam ir piekļuve Invaliditātes informatīvajai sistēmai, lai pārliecinātos par personas invaliditāti, tiek precizēts noteikumu 5.punkts.  Atbilstoši Būvniecības likuma 12.panta piektajai daļai, būvvalde atzīmi par projektēšanas nosacījumu izpildi būvniecības informācijas sistēmā izdara 15 darba dienu laikā, bet atzīmi par būvdarbu uzsākšanas nosacījumu izpildi - piecu darba dienu laikā no dienas, kad būvniecības informācijas sistēmā iesniegti dati, kas apliecina visu attiecīgo nosacījumu izpildi. Ievērojot to, ka būvniecības dokumenti tiek iesniegti un skaņoti elektroniskajā būvniecības sistēmā [www.bis.gov.lv](https://bis.gov.lv/bisp/lv) -  elektroniskā vidē, tiek precizēts noteikumu 7.1. apakšpunkts un svītrots 7.2.apakšpunkts.Izvērtējot Daugavpils pilsētas pašvaldības sniegtā atbalsta apmēru personām ar invaliditāti vides pieejamības nodrošināšanai, tika noskaidrots, ka 10.1. un 10.4.apakšpunktā paredzētais atbalsta apmērs neatbilst faktiskajām tirgus cenām, tāpēc atbalsta apmērs tiek palielināts.  |
| 2. Īss projekta satura izklāsts | Noteikumi paredz:* izdarīt grozījumus 5., 7.1., 10.1. un 10.4.apakšpunktā;
* svītrot 7.2. apakšpunktu.
 |
| 3.Informācija par plānoto projekta ietekmi uz pašvaldības budžetu | Saistošo noteikumu grozījumi tiks īstenoti Sociālajam dienestam piešķirto budžeta līdzekļu ietvaros:- palielinot noteikumu 10.1.apakšpunktā paredzēto atbalstu no 3000 *euro* uz 4000 *euro*, būs nepieciešami 1000 *euro* atbalsta sniegšanai vienai personai ar invaliditāti mājokļa pielāgošanas izdevumu segšanai 2020.gadā;- palielinot noteikumu 10.4.apakšpunktā paredzēto atbalstu no 356 *euro* uz 500 *euro,* būs nepieciešami 144 *euro* atbalsta sniegšanai vienai personai ar invaliditāti atbalsta saņemšanai nepieciešamo dokumentu sagatavošanas izdevumu segšanai.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav notikušas. |

Domes priekšsēdētājs *(personiskais paraksts)* I.Prelatovs